સેટેલાઈટ, મણીનગર અને ઈસનપુર. ત્રણ મહિનામાં ત્રણ વખત 22 વર્ષની યુવતી સાથે આયોજનબદ્ધ રીતે વર્ણવી ન શકાય તે રીતે સામાજીક રીતે ઘૃણાસ્પદ કૃત્ય આચરવામાં આવ્યું. અપહરણ, બળાત્કાર, પિશાચી કૃત્યની વીડિયોગ્રાફી અને બ્લેકમેઈલ કરીને Rs 50000ની ખંડણી માગવામાં આવી. ‘સલામત’ અમદાવાદમાં ‘નિર્ભયાકાંડ’ ગણાવાયેલી ગુનાખોરી ‘નિર્ભય’ બનીને આચરવામાં આવી. પણ, બળાત્કાર જેવા જઘન્ય અપરાધમાં સ્વાભાવિક રીતે જ પીડિતાની વાત સત્ય હોય જ. તે નહીં માનવાને કોઈ કારણ ન હોય. પણ, પીડિતાની ફરિયાદના કલાકો પછી જે ‘હોબાળો’ મચ્યો તેનાથી ‘સલામતી’ આપતી પોલીસની શાખની પરીક્ષા છે. આ કારણે જ ક્રાઈમ બ્રાન્ચને આ તપાસ સોંપી દેવામાં આવી છે. ક્રાઈમ બ્રાન્ચે તપાસ સંભાળ્યાના 12 કલાકમાં આરોપીઓ અને પીડિતાની હીસ્ટ્રી મેળવવાનું શરૂ કર્યું છે.